# Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

**Vplyvy na štátny rozpočet:**

 Návrh zákona bude mať vplyv na zníženie príjmov štátneho rozpočtu, ktoré možno odhadnúť takto:

a) zníženie základnej sadzby dane z pridanej hodnoty na 19 % zníži príjmy štátneho rozpočtu

- v roku 2011 o 92 mil. eur,

- v roku 2012 o 196 mil. eur,

- v roku 2013 o 209 mil. eur.

b) zavedenie zníženej sadzby dane z pridanej hodnoty 6 % (tzv. predaj z dvora) zníži príjmy štátneho rozpočtu

- v roku 2011 o 1,4 mil. eur,

- v roku 2012 o 2,8 mil. eur,

- v roku 2013 o 2,8 mil. eur.

**Vplyvy na obyvateľov, hospodárenie podnikateľskej sféry a iných právnických osôb:**

Možno predpokladať pozitívny vplyv na obyvateľstvo najmä v dôsledku zavedenia zníženej sadzby dane na tzv. predaj z dvora. Pozitívny dopad sa predpokladá na hospodárenie prvovýrobcov v poľnohospodárstve.

**Vplyvy na životné prostredie:**

 Návrh zákona nebude mať vplyv na životné prostredie.

**Vplyvy na zamestnanosť:**

 Návrh zákona nebude mať negatívny vplyv na zamestnanosť a tvorbu pracovných miest.

**Vplyvy na podnikateľské prostredie:**

Návrh zákona bude mať pozitívny vplyv na podnikateľské prostredie najmä v sektore poľnohospodárstva.